# עבד אל-עזיז בותפליקה

עבד אל-עזיז בותפליקה
عبد العزيز بوتفليقة|  |
|
לידה |
2 במרץ 1937 מרוקו הצרפתית אוג'דה, מרוקו הצרפתית |
|
פטירה |
17 בספטמבר 2021 (בגיל 84) אלג'יריה זראלדה , אלג'יריה |
|
מקום קבורה | El Alia Cemetery  |
|
מדינה | אלג'יריה אלג'יריה |
|
מקום מגורים | * זראלדה
* אל ביאר
 |
|
השכלה |
אוניברסיטת אלג'יר  |
|
מפלגה |
החזית הלאומית לשחרור אלג'יריה  |
|
השקפה דתית |
אסלאם  |
|
בן או בת זוג | אמאל טריקי (אוגוסט 1990 – ערך בלתי־ידוע)  |
|
פרסים והוקרה | * אביר הצלב הגדול עם חגורה של מסדר ההצטיינות של הרפובליקה האיטלקית
* מסדר פרנסיסקו דה מירנדה
* מסדר הרפובליקה של תוניסיה
* מסדר ההצטיינות של הרפובליקה ההונגרית
* מסדר הנסיך אנריקה
* אות ההצטיינות של הרפובליקה האוסטרית
* העיטור הלאומי של מאלי
* מסדר השמש של פרו
* מסדר ההצטיינות הלאומי המלטזי
* מסדר ההצטיינות הצ'יליאני
* מסדר הצלב הדרומי
* מסדר הזהב האולימפי (2004)
* מסדר המופת האזרחי
* עיטור הידידות (רוסיה)
* צווארון מסדר הנסיך אנריקה
* אות הכוכב הגדול על שירות הרפובליקה האוסטרית
* עיטור המופת האזרחי (2002)
* מסדר ההצטיינות של הרפובליקה האיטלקית
* העיטור הלאומי חוסה מרטי
* הצלב הגדול עם שרשרת של מסדר ההצטיינות של הרפובליקה ההונגרית
* מסדר הרפובליקה הסרבית
* מסדר הכוכב של פלסטין (2014)
* מסדר ההצטיינות הלאומי האלג'ירי
* מסדר מוגונגווה
 |
|

נשיא אלג'יריה ה־5|
27 באפריל 1999 – 3 באפריל 2019 (20 שנה) |
|
→ ליאמין זרואלעבד אל-קאדר בן סאלח ← |

 |
|
פעולות ומבצעים |
|
מלחמת העצמאות של אלג'יריה  |
|   |

**עבד אל-עזיז בּוּתפְליקָה** (בערבית: **عبد العزيز بوتفليقة**; 2 במרץ 1937, אוג'דה – 17 בספטמבר 2021) היה פוליטיקאי אלג'יראי אשר כיהן כנשיא אלג'יריה משנת 1999 ועד 2019.

במרץ 2019 הודיע בותפליקה, על רקע גל המחאות הגדול נגדו, על אי-התמודדותו לכהונה חמישית כנשיא אלג'יריה ועל דחיית הבחירות לנשיאות, אך ב-3 באפריל התפטר מתפקידו.

## קריירה פוליטית עד לנשיאות

עבד אל-עזיז בותפליקה היה מנהיג במלחמת העצמאות של אלג'יריה, ועם קבלת עצמאותה של המדינה מונה לשר הספורט והנוער. בשנה שלאחר מכן התמנה לתפקיד שר החוץ, ולחבר במועצה המחוקקת. במהלך כהונתו כשר החוץ הפכה אלג'יריה לחברה בולטת בקהיליה הבינלאומית, ונחשב לאחד ממנהיגי גוש המדינות הבלתי-מזדהות בתקופת המלחמה הקרה בין ארצות הברית לברית המועצות. ב-1965 היה בותפליקה מבין מארגני ההפיכה כנגד אחמד בן בילא. בשנים 1974–1975 שימש כנשיא העצרת הכללית של האו"ם. ב-1979 התפטר מתפקידו כשר החוץ, לאחר שהפסיד במירוץ לנשיאות מול שאד'לי בן ג'דיד.

## כהונה ראשונה כנשיא

בשנת 1999 התמודד בותפליקה כמועמד עצמאי בבחירות לנשיאות ונתמך על ידי הצבא. הוא נבחר ברוב של 74% מקולות המצביעים, לאחר שכל יתר המועמדים פרשו מהתמודדות, וטענו לזיופים. לאחר בחירתו הכריז בותפליקה על משאל עם על עמדותיו המדיניות. במשאל זה זכה ברוב של 81% מהקולות, תוצאה שנדחתה אף היא על ידי מתנגדיו.

### מדיניות כלכלית

עבד אל-עזיז בּוּתפְליקָה 2006
במהלך כהונתו הראשונה יזם בותפליקה תוכנית חומש כלכלית (2000-2004) בשם "תוכנית תמיכה לשיקום כלכלי" (PSRE: Plan de Soutien a la Relance Economique). התוכנית כללה חבילה של תוכניות משנה כגון "התוכנית הלאומית לפיתוח חקלאי" (PNDA: Plan National pour le Développement Agricole), שנועדה להגביר את התוצרת החקלאית. תוכניות משנה אחרות כללו בנייה של שיכונים, כבישים ומיזמי תשתית נוספים. ההוצאות על תוכנית החומש הסתכמו ב-7 מיליארד דולר, וסיפקו תוצאות משביעות רצון עם גידול כלכלי ממוצע של 5% מדי שנה. בותפליקה גם קידם רפורמה פיסקלית שתרמה אף היא לשיקום הכלכלי.

### מדיניות חוץ

בותפליקה היה פעיל בזירה הבינלאומית. הוא שימש כנשיא האיחוד האפריקאי בשנת 2000 ועמד מאחורי הסכם אלג'יר שנחתם בין אתיופיה לאריתריאה. בותפליקה גם יזם את הסכם הידידות של מדינתו עם ספרד, וקיבל את נשיא צרפת ז'אק שיראק לביקור רשמי באלג'יריה ב-2003, שגם בעקבותיו נחתם הסכם ידידות בין שתי המדינות. היחסים עם ממלכת מרוקו נותרו מתוחים, בייחוד בכל הנוגע לסוגיית סהרה המערבית.

בותפליקה עם מזכירת המדינה של ארצות הברית הילרי קלינטון, 2012
## כהונה שנייה כנשיא

ב-8 באפריל 2004 נבחר בותפליקה בשנית ברוב של 85% במערכת בחירות שנערכה בפיקוח משקיפים של הארגון לביטחון ולשיתוף פעולה באירופה, והפכה למופת לבחירות דמוקרטיות בעולם הערבי. מולו התמודד הרמטכ"ל לשעבר עלי בן פליס, אך גם בבחירות אלה נשמעו טענות כי לא היו הוגנות, בעיקר בשל שליטת הממשלה על אמצעי התקשורת במדינה.

במהלך השנה הראשונה לכהונתו השנייה, קיים בותפליקה משאל עם על "תוכנית הפיוס הלאומית", שמטרתה המוצהרת היא סיום מלחמת האזרחים במדינה, הן מבחינה פוליטית והן מבחינה משפטית. התוכנית זכתה לתמיכה רחבה שבעקבותיה הורה בותפליקה לממשלה ולפרלמנט לבדוק את פרטי יישומה. מבקריו טוענים כי התוכנית רק תעניק חסינות לאנשי הצבא ולטרוריסטים שביצעו פשעים במהלך המלחמה, וקראו ליישום תוכנית דומה לוועדת האמת והפיוס של דרום אפריקה. בותפליקה התעלם מדרישה זו וזכה לתמיכה מצד הלאומנים, האסלאמיסטים והדמוקרטים, מלבד אנשי המפלגה הסוציאליסטית FFS.

בריאותו של בותפליקה הידרדרה במהלך דצמבר 2005, והוא סבל מכיב קיבה מדמם שבעקבותיו עבר ניתוח בבית חולים בצרפת.

בשנת 2009 נבחר בותפליקה לכהונה שלישית ברוב של 90.24% מהקולות, לאחר שהאופוזיציה החרימה את הבחירות.

לקראת הבחירות לנשיאות אלג'יריה בשנת 2014, כ-5,000 אנשים התאספו באצטדיון ספורט בבירה אלג'יר וקראו לפסול את בותפליקה מלרוץ לכהונה נוספת בטענה שהוא לא בריא מספיק.

מת ב-17 בספטמבר 2021.

## פרישה מהמרוץ לנשיאות

לאחר שכיהן ארבע קדנציות רצופות, העמיד בותפליקה את מועמדותו לכהונה חמישית, על אף מחלה ממושכת. בעקבות זאת פרצו מהומות והפגנות, וב-11 במרץ 2019 הודיע בותפליקה שהוא מסיר את מועמדותו. ב-3 באפריל החליט להתפטר מתפקידו.

## קישורים חיצוניים

 מדיה וקבצים בנושא **עבד אל-עזיז בותפליקה** בוויקישיתוף
* רויטרס, שלושה שבועות להיעדרות הנשיא, באלג'יריה מתחילים להתכונן לעידן חדש, באתר הארץ, 20 במאי 2013
* רויטרס‏, שליט אלג'יריה ניצח את צרפת ואת הטרור, אך עכשיו הוא בקרב על חייו, באתר וואלה, 7 במרץ 2019
* עבד אל-עזיז בותפליקה, באתר אנציקלופדיה בריטניקה (באנגלית)
* עבד אל-עזיז בותפליקה, באתר "Find a Grave" (באנגלית)

* עבד אל-עזיז בותפליקה, במסד הנתונים הקולנועיים IMDb (באנגלית)

## הערות שוליים